== Indkomstpolitik i Danmark ==
I [[Danmark]] blev indkomstpolitikken først anvendt ved forliget om [[Helhedsløsningen (1963)|helhedsløsningen i 1963]], hvor den [[Socialdemokratiet|socialdemokratiske]] regering med snævrest mulige flertal i [[Folketinget]] gennemførte en række [[økonomi]]ske indgreb, der skulle begrænse [[Løn (arbejde)|løn]]stigningstakten og forbrugernes købekraft for at styrke den danske [[konkurrenceevne]] overfor udlandet.<ref>{{Harvnb|Lidegaard|2011|p=298}}</ref> I 1970'erne, hvor stagflationsproblemet var særligt påtrængende, bl.a. pga. de to oliekriser, greb regeringerne ind i overenskomsterne i tre forhandlingsrunder i træk:1975, 1977 og 1979.<ref>{{Harvnb|Haue|1981|p=305}}</ref> Også ''den økonomiske genopretning'' i 1983-1988 under skiftende [[Poul Schlüter]]-regeringer havde indkomstpolitiske elementer.<ref>{{Harvnb|Lidegaard|2011|p=350}}</ref> Sigtet hermed var især at begrænse virkningerne af de mange [[devaluering]]er i de foregående år.<ref>{{Harvnb|Clemmesen|2007|p=97}}</ref> Siden 1985 har indkomstpolitik i Danmark kun været benyttet efter [[trepartsforhandling]]er. Disse kan ses som en mild form for "permanent indkomstpolitik", hvor alle parter giver indrømmelser for at opnå et resultat.<ref name=autogeneret1 />
Politik